तुलसीपुर बजारको मुख्य चोकमा फलफूल पसल गर्दै आएकी मीना भण्डारीले आफूलाई चौपायाले निकै सास्ती दिने गरेको बताइन । उनले भनिन्, 'पसलमा ग्राहक फलफूल किन्न आएका हुन्छन्, आफू व्यस्त हुन्छु, गाई आएर खाइदिने हुँदा समस्या हुने गरेको छ ।' छाडा चौपायाले बालीनाली नोक्सान गर्नुका साथै सडकमा जताजतै बस्ने भएका कारण आवातजावत गर्ने सवारी साधनदेखि सर्वसाधारणलाई समेत समस्या हुने गरेको तुलसीपुर निवासी नीरा ढुङ्गानाले बताइन ।
